	[bookmark: _Hlk506916825]RAPORTI I VLERËSIMIT TË NDIKIMIT

	EMËRTIMI I PROPOZIMIT TË POLITIKËS 
	[bookmark: _GoBack]Projekt për paketën e maleve


	MINISTRIA UDHËHEQËSE  
	[bookmark: MInistria]Ministria  e Ekonomisë, Kulturës dhe Inovacionit 

	FAZA E POLITIKËS/VLERËSIMIT TË NDIKIMIT
	Finale

	BURIMI I PROPOZIMIT TË POLITIKËS
	

	DIREKTIVË/RREGULLORE E BE-së 
	   


	PUBLIKIMET DHE STRATEGJITË E LIDHURA
	1. Strategjia e Zhvillimit të Biznesit dhe Investimeve 2021-2027 (BIDS) 
2. Strategjia Kombëtare për Zhvillim dhe Integrim Evropian 2030 (SKZHI 2030)
3. Programi i Reformës Ekonomike (ERP) 2024-2026
4. Agjenda Kombëtare e Reformave 2024-2027, Plani i Rritjes së Ballkanit Perëndimor (Growth Plan)

       

	DATA E KONSULTIMIT PUBLIK
	29/10/2024

	DATA E VLERËSIMIT TË NDIKIMIT 
	24/12/2024

	A E KA SHQYRTUAR KRYEMINISTRIA VLERËSIMIN E NDIKIMIT? 
NËSE PO, JEPNI DATËN E SHQYRTIMIT
	[bookmark: ShqyrtuarKM]
18/12/2024

	NUMRI I VLERËSIMIT TË NDIKIMIT
	2024–MEKI  –  Nr.7 VN  

	TE DHËNA KONTAKTI 
(EMRI, E-MAIL, NUMRI I TELEFONIT TË PERSONIT TË KONTAKTIT)
	 
	

	PJESA 1: PËRMBLEDHJE EKZEKUTIVE (maksimumi 2 faqe)

	PËRKUFIZIMI I PROBLEMIT
[bookmark: PerkufizimProblemi]Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta) 
Kuadri ligjor ekzistues lidhur me administrimin e pronës shtetërore parashikon shitjen e pronave shtetërore të miratuara për privatizim, nëpërmjet një procesi sa më transparent për publikun me qëllim maksimizimin e vlerës së tyre. Gjithashtu parashikohet lidhja e kontratave të qirasë, bazuar në VKM nr. 54  datë 5.2.2014 “Për përcaktimin e kritereve, të procedurës dhe të mënyrës së dhënies me qira, enfiteozë apo kontrata të tjera të pasurisë shtetërore”, të ndryshuar, prej fillimit të procesit deri në dorëzimin e objektit shtetëror të qiramarrësit dhe arkivimi i praktikës në arkivin e institucionit.
Ligji nr.10303, datë 15.07.2010, “Për themelimin dhe organizimin e Agjencisë Shqiptare të Zhvillimit të Investimeve”, rrit konkurrueshmërinë e sektorit privat, forcimin e potencialit eksportues të vendit, promovimin dhe mbështetjen e investimeve të huaja direkte në Shqipëri, si edhe promovimin e potencialit turistik të vendit.
Aktet ligjore dhe nënligjore të mësipërme nuk adresojnë situatën në zonat malore të Republikës së Shqipërisë dhe nevojën për zhvillimin e tyre, bazuar në potencialin e shumëanshëm që ato ofrojnë. Nismat për iniciativa të sektorit privat në këto zona kanë qenë të pakta apo inekzistente si pasojë e mungesës së sigurisë juridike në çështjet e pronësisë, infrastrukturës dhe burimeve njerëzore. Fokusimi i investimeve në zonat bregdetare ka krijuar pabarazi të zhvillimit midis tyre dhe zonave malore dhe mungesë të shfrytëzimit të potencialeve në aspect të zhvillimit ekonomik, rritjes së nivelit të punësimit, orientimit drejt turizmi malor. 
Në shumë zona malore të vendit, komunitetet përballen me mungesën e titujve të pronësisë dhe vështirësi infrastrukturore, çka i pengon banorët të investojnë, të zhvillojnë aktivitete ekonomike apo të ofrojnë shërbime turistike. Nga ana tjetër, investitorët e mundshëm i shmangen këtyre rajoneve, për shkak të pasigurisë lidhur me pronësinë dhe kushteve të pafavorshme për biznes.
Banorët e këtyre trevave, të lidhur tradicionalisht me tokën, janë shpesh të privuar nga një regjim i qartë i përdorimit të pasurisë, gjë që i izolon ekonomikisht dhe socialisht. Në mungesë të një mbështetjeje të fortë, një pjesë e popullsisë vijon të emigrojë ose të lëvizë drejt qendrave urbane, duke thelluar më tej varfërinë në zonat malore. Mungesa e investimeve i lë këto rajone me infrastrukturë të pamjaftueshme, vende pune të kufizuara dhe me një potencial të pashfrytëzuar për zhvillim turistik, agrobiznes apo forma të tjera të ekonomisë lokale.
Për pasojë, një nga sfidat kryesore është si të sigurohet mbështetje për nxitjen e zhvillimit të qëndrueshëm në këto zona malore, ku edhe ekosistemet janë delikate dhe të ekspozuara ndaj ndryshimeve klimatike. Duke pasur parasysh që në  disa nga këto zona mungojnë rrugët e përshtatshme dhe rrjetet e tjera të infrastrukturës, banorët dhe bizneset private vuajnë mungesën e shërbimeve, aksesit në tregje dhe financimeve.
Përgjatë viteve të fundit, organizmat shtetërorë kanë hartuar një sërë strategjish e programesh që trajtojnë zhvillimin ekonomik e social, si dhe përfshirjen e qëndrueshme të komuniteteve lokale. Këto dokumente theksojnë rëndësinë e investimeve, forcimin e kapaciteteve, mbrojtjen e mjedisit dhe integrimin e praktikave inovative. Objektivat kombëtare — të hartuara në përputhje me angazhimet ndaj Axhendës 2030 të Kombeve të Bashkuara dhe me aspiratat e vendit për anëtarësim në Bashkimin Evropian — synojnë, ndër të tjera, zbutjen e varfërisë dhe forcimin e konkurrueshmërisë përmes zhvillimit të qëndrueshëm e gjithëpërfshirës.
Një nga shtyllat kryesore është krijimi i kushteve të favorshme për bizneset, promovimi i turizmit të gjelbër dhe investimeve që ruajnë e promovojnë trashëgiminë natyrore e kulturore. 
Me qëllim përmirësimin e cilësisë së jetës dhe inkurajimin e komuniteteve që të qëndrojnë e të zhvillojnë vendbanimet e tyre në viset malore, dokumentet strategjike kërkojnë rritjen e aksesit në arsim, mbështetjen e projekteve inovative dhe krijimin e mundësive për punësim në fusha si turizmi, bujqësia malore, shërbimet dixhitale apo artizanati. Fokusi vendoset edhe tek barazia sociale, duke siguruar që gratë dhe burrat në këto zona të kenë mundësi të barabarta për të çuar përpara projektet e tyre ekonomike e sociale.
Gjithashtu, përqasjet e reja zhvillimore synojnë të lidhin më fort tregjet e brendshme me ato rajonale dhe ndërkombëtare, përmes forcimit të rrugëve të transportit dhe infrastrukturës dixhitale. Zhvillimi i kapaciteteve njerëzore, bashkëpunimi me institucione arsimore dhe promovimi i inovacionit janë gjithashtu në thelb të strategjive, me qëllim që banorët e zonave malore të kenë mundësi të zhvillojnë aftësi konkurruese dhe të përfshihen në ekonominë moderne.
Në këtë mënyrë, përmes këtyre orientimeve strategjike, synohet që komunitetet malore të shkëputen nga varfëria dhe ndjeshmëria ekstreme ndaj ndryshimeve klimatike, duke ju ofruar siguri pronësore, punësim dhe sisteme të qëndrueshme infrastrukturore. Në fund të këtij procesi, pritshmëria është që zonat e larta malore të shndërrohen në modele të zhvillimit të balancuar, ku ekonomia, mjedisi dhe aspektet sociale të ecin përkrah njëra-tjetrës, duke krijuar perspektiva afatgjata dhe cilësi më të mirë jete për banorët.
.


	OBJEKTIVAT
[bookmark: Objektivat]Cilat janë objektivat dhe rezultatet e synuara të propozimit? (jo më shumë se 7  rreshta)
     
Objektivi i këtij projektligji janë:
· Nxitja, tërheqja dhe promovimi i investimeve vendase dhe të huaja, në territorin e Republikës së Shqipërisë nëpërmjet shpalljes së zonave malore me përparësi zhvillimi;
· Garantimi i zhvillimit të qëndrueshëm ekonomik;
· Rritja e fluksit të investimeve nga 7.6 në 8.5% të Prodhimit të Brendshëm Bruto deri në vitin 2027;
· Rritja e totalit të eksportit të mallrave dhe shërbimeve nga 31.5% në 40% të PBB-së deri në vitin 2027;
· Garantimi i transparencës dhe sigurimi i hyrjes së lehtë për investitorët, në ekonominë shqiptare nëpërmjet zhvillimit të pasurive shtetërore të poseduara pa titull pronësie nga subjektet private në këto zona, në harmoni me rregullat e legjislacionin për planifikimin dhe zhvillimin e territorit brenda vitit 2025;
· Sigurimi i një sistemi funksional të kalimit të pronësisë përmes shitjes me tarifën simbolike 1(një) euro të këtyre pasurive të paluajtshme shtetërore, të cilat rezultojnë të jenë në posedim faktik të poseduesëve jopronarë brenda vitit 2025;
· Rritja e konkurrueshmërisë, forcimi i klimës së biznesit dhe nivelit të punësimit në vend, brenda vitit 2027;
· Rritja e imazhit të Shqipërisë si vend i favorshëm për kryerjen e investimeve në ekonominë malore.

	
OPSIONET E POLITIKAVE
Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme.  (jo më shumë se 7 rreshta)

Opsionet e mëposhtme janë vlerësuar në funksion të arritjes së objektivave të politikave:

Opsioni 0  (status quo)- nënkupton vijimin me kuadrin ligjor aktual. Ky nuk është një opsion i përshtatshëm për t’u zbatuar, për arsye se në legjislacionin aktual, nuk parashikon një rregullim për rastet e poseduesit faktikë të këtyre pasurive të paluajtshme, të cilët i posedojnë ato në mungesë të titujve të pronësisë, ose në mospërputhje me titujt e pronësisë që zotërojnë. Kërkohet një rregullim më i plotë, për të trajtuar rastet e mungesës së titujve të pronësisë të regjistruar sipas kërkesave ligjore në fuqi, që ende përbën një sfidë në vendin tonë, në përputhje me parimet themelore të mbrojtjes së të drejtës së pronësisë dhe një procesi të rregullt dhe ligjor.

Opsioni 1 (Ndryshime në legjislacionin ekzistues) -nënkupton ndryshimet në legjislacionin ekzistues. Kjo do të realizohet duke krijuar një klimë të favorshme për investimet e huaja, si dhe për investimet nga diaspora nëpërmjet aktiviteteve për stimuj fiskalë, shpërndarje informacioni, duke ulur korrupsionin dhe risqet apo duke përmirësuar elementë të tjerë nxitës, si nxitja e rolit proaktiv të institucioneve shqiptare (MEKI, AIDA, MEPJ) dhe selive diplomatike jashtë vendit. Ky opsion nuk mund të aplikohet, pasi nuk mund të trajtohen problematikat e evidentuara nëpërmjet këtij opsioni, por kërkohet një rregullim i ri ligjor. 

Opsioni 2 (Miratimi  i një ligji të ri) i preferuar: Miratimi i një ligji të ri për zhvillimin e zonave malore në Republikën e Shqipërisë. Ky është opsioni më i përshtatshëm për t’u zbatuar, për arsye se në legjislacionin shqiptar mungon rregullimi ligjor sa i takon poseduesve faktikë të pasurive të paluajtshme shtetërore.

Me miratimin e një ligji të ri, do të trajtohen të gjitha problematikat që janë evidentuar në praktikë gjatë këtyre viteve, dhe kjo do të ndikojë në përmirësimin e zhvillimit ekonomik, nxitjen, tërheqjen dhe promovimin e investimeve vendase dhe të huaja, në territorin e Republikës së Shqipërisë. Në këtë mënyrë, rritja ekonomike do të kontribuojë në rritjen e fuqisë punëtore, nxitjen e eksporteve, konkurrencës së sektorit privat në Republikën e Shqipërisë, orientimin e investimeve në zona të caktuara territoriale, përmirësimin e infrastrukturës, si dhe në siguri më të madhe ekonomike. Gjithashtu, krahasuar me opsionin 0, opsioni 2 paraqet më pak kosto dhe kërkon më pak kohë për t’u realizuar, pasi do të zhbllokohet një volum i madh potencial i investimeve në ekonominë shqiptare.

Opsioni 3 (rregullator)- nënkupton marrjen e masave jorregullatore si rritja e lehtësirave dhe kryerja e fushatave ndërgjegjësuese me qëllim nxitjen e investimeve dhe tërheqjen e investitorëve të huaj dhe vendas në zonat malore. Kjo do të realizohet duke krijuar një klimë të favorshme për investimet e huaja, si dhe për investimet nga diaspora nëpërmjet aktiviteteve për stimuj fiskalë, shpërndarje informacioni, duke ulur korrupsionin dhe risqet apo duke përmirësuar elementë të tjerë nxitës, si nxitja e rolit proaktiv të institucioneve shqiptare (MEKI, AIDA, MEPJ) dhe selive diplomatike jashtë vendit. Ky opsion nuk mund të aplikohet, pasi nuk mund të trajtohen problematikat e evidentuara nëpërmjet këtyre masave, por kërkohet një rregullim ligjor. 

 

	
ANALIZA E NDIKIMEVE
Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore  (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)

Ndikimet ekonomike: 

Opsioni i preferuar do të ndikojë në nxitjen, tërheqjen dhe promovimin e investimeve në zonat malore në territorin e Republikës së Shqipërisë, duke rritur ritmet e zhvillimit ekonomik të vendit, bazuar edhe në Strategjinë e Zhvillimit të Biznesit dhe Investimeve (BIDS), e cila përbën orientimin qendror të qeverisë shqiptare për zhvillimin ekonomik afatmesëm me fokus NMVM-të dhe investimet. Hartimi dhe zbatimi i një kuadri të ri ligjor që mundëson aktivizimin e resurseve kombëtare në zonat malore do të përmbushë më së miri adresimin e disa objektivave të Zhvillimit të Qëndrueshëm, në veçanti SDG 8 "Promovimi i qëndrueshëm, rritje ekonomike gjithëpërfshirëse dhe e qëndrueshme, punësim të plotë dhe produktiv dhe punë të denjë për të gjithë” dhe SDG 9 “Ndërtoni infrastrukturë elastike, promovoni industrializimin gjithëpërfshirës dhe të qëndrueshëm dhe nxisni inovacionin”.  Në këtë mënyrë, zhvillimi ekonomik në zonat malore do të kontribuojë në rritjen e fuqisë punëtore, krijimin e avantazheve konkurruese sa i takon zhvillimit të turizmit malor në rajone të caktuara të vendit tonë, si edhe konkurrueshmërinë e sektorit privat në Republikën e Shqipërisë, si dhe në siguri më të madhe për invesimin e kursimeve me efektivitet në vendin tonë. Ofrimi i lehtësirave si edhe procedurave administrative lehtësuese për investimet në zonat malore do të ndikojë në: 
a) shfrytëzimin me eficencë të burimeve e infrastrukturave publike,  
b) rijetëzimin e objekteve ekzistuese,
c) përmirësimin e infrastrukturës,
d) qëndrueshmëri të investimit sipas përqasjes mjedisore dhe sociale, 
e) kryerjen e investimeve në zona të caktuara territoriale, sidomos në zonat, në të cilat ka nivele të larta papunësie dhe ku zhvillimi ekonomik nuk është i qëndrueshme, me qëllim zhvillimin dhe përmirësimin e tyre 
f) ndërmarrjen e masave për mbrojtjen e mjedisit nga ndikimet industriale. 
Për më tepër, zhvillimi i investimeve konsiderohet gjithashtu një mjet shumë i rëndësishëm për zgjerimin e aftësive teknologjike në sektorë të ndryshëm, zhvillimin e sektorëve të caktuar, si dhe rritjen e fuqisë punëtore të kualifikuar. Vlerësohet se produktiviteti më i lartë i investimeve të huaja arrihet sidomos kur vendi pritës ka një kapitalit njerëzor të kualifikuar. 

Ndikimet sociale

Nisma e propozuar, do të kontribuojë jo vetëm në rritjen ekonomike, por edhe në përmirësimin e jetesës së qytetarëve në të gjithë vendin, duke patur parasyshzhvillimin ezonave malore, kryesisht, në: 

a) orientimin e investimeve në zona të caktuara territoriale malore, me qëllim nxitjen e përqendrimit të llojeve të njëjta apo të ngjashme të industrive apo veprimtarive tregtare, në mënyrë që të përfitohet nga specializimi i punëkërkuesve, ekonomitë e shkallës dhe ndarja e kostove infrastrukturore; 
b) orientimin e investimeve në zona të caktuara territoriale malore, në të cilat ka nivele të larta papunësie dhe ku zhvillimi ekonomik është jo tepër i qendrueshëm. 
Në këtë mënyrë zhvillimi i zonave rurale malore do të ndikojë gjithashtu në rritjen e nivelit të përgjithshëm të sigurisë dhe cilësisë së jetës së qytetarëve. Për më tepër, kjo nismë do të ndikojë në hapjen e vendeve të reja të punës, duke sjellë më shumë mundësi për punësim dhe formim profesional. 
Nisma e propozuar do të ndikojë vecanërisht në përmirësimin e klimës së biznesit, zhvillimin e kapitalit njerëzor, përshpejtimin e tranzicionit të gjelbër dhe dixhital (me modele të reja eko-inovative). Për të gjitha ndikimet (kapitali njerëzor dhe politikat sociale, qëndrueshmëria dhe elasticiteti dhe konkurrueshmëria) vlerësohet se nisma do të ketë ndikim pozitiv në rezultatet sociale si punësimi, reduktimin e varfërisë, barazinë gjinore dhe zhvillimin e aksesi në kujdesin shëndetësor të nevojshem për të funksionuar në këto zona. Për më tepër, iniciativa e propozuar integron barazinë gjinore përmes veprimeve të synuara në punësim, sipërmarrje, mbrojtje sociale, arsim dhe promovon buxhetimin e përgjegjshëm gjinor për të adresuar pabarazitë në shpërndarjen e burimeve kombëtare. 

	[bookmark: _Hlk185584349]ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta). 

[bookmark: _Hlk185584202]Opsioni i preferuar është Opsioni 2- Miratimi i një ligji të ri për zhvillimin e zonave malore. 

Ky opsion është i përshtatshëm për t’u zbatuar për arsye se: 

Së pari: Krijon siguri ligjore sa i takon poseduesve faktikë të pasurive të paluajtshme, që i posedojnë ato në mungesë të titujve të pronësisë, ose në mospërputhje me titujt e pronësisë që zotërojnë. 

Së dyti: Nëpërmjet një ligji të ri në fushën e zhvillimit të zonave malore, do të trajtohen të gjitha problematikat e evidentuara në praktikë dëri më sot dhe kjo do të ndikojë në zhvillimin e turizmit malor dhe investimet për rigjallërimin e tij, e cila do t’i hapë rrugë një zhvillimi intensiv, përmes inkurajimit dhe mbështetjes së investitorëve vendas, që kursimet e punës në emigracion, duan t’i investojnë në tokat e tyre.
Së treti:  Ky ligj i ri në fushën e zhvillimit të zonave malore është i nevojshëm, për arsye se zgjidhet një situatë që pengonte investimet në këto zona si rezultat i procedurave administrative dhe kjo do të sjellë jo vetëm përmirësimin e zhvillimit ekonomik, rritjen e fluksit të investimeve, rritjen e totalit të eksportit të shërbimeve (si rezultat i tërheqjes së investimeve në fushën e turizmit),  hapjen e vendeve të reja të punës, por edhe përmirësimin e jetesës së qytetarëve në zonat malore, duke ndikuar në rritjen e nivelit të përgjithshëm të sigurisë dhe cilësisë së jetës së qytetarëve. 

Së katërti: Për më tepër, miratimi i një ligji të ri për zhvillimin e zonave malore në Republikën e Shqipërisë është i domosdoshëm për t’u zbatuar, duke qenë se në mungesë të tij nuk mund t’ju jepet zgjidhje problematikave të evidentuara në praktikë, dhe situata e deritanishme ka shkaktuar konfuzion dhe vështirësin në kuptueshmërinë e ligjeve dhe paqartësi proceduriale. 
Duke qenë se e kemi të pamundur të kryejmë një analizë sasiore të ndikimeve ekonomike të opsionit të preferuar, pasi kuantifikimi i kostove dhe përfitimeve nga ndryshimet e parashikuara në këtë projektligj në vlerë monetare rezulton i pjesshëm dhe i vështirë për t’u bërë, kemi vlerësuar si metodë më të përshtatshme për të analizuar opsionet metodën e analizës me shumë kritere.
Nga analiza e kryer, bazuar në kriteret përkatëse, si dhe duke vlerësuar secilin opsion, rezulton se opsioni 2 ka numrin më të lartë të pikëve me 52 krahasuar me opsionet e tjera. 
Si rezultat, vlerësojmë se opsioni më i përshtatshëm do të jetë opsioni 2, i hartimit të një projektligji të ri për zhvillimin e zonave malore.


Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):

	Viti 2
	Viti 3

	0

	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)

Projektligji është publikuar në Regjistrin Elektronik për Njoftimet dhe Konsultimet Publike, në datën 01.10.2024 me afat publikimi datën 29.10.2024, me nr. shikimesh 641, por nuk është paraqitur asnjë koment ( https://www.konsultimipublik.gov.al/Konsultime/Detaje/783). 
Sqarojmë se publikimi i projektligjit është bërë me titullin “ 
“Për shitjen e pasurive të paluajtshme shtetërore poseduesëve faktikë jopronare në zonat me përparësi zhvillimin e ekonomisë malore”, por bazuar në komentet e ardhura gjatë procesit të konsultimit me ministritë e linjës, projektligji është ripunuar në terësi. 
     

	ZBATIMI DHE MONITORIMI
[bookmark: ZbatimiMonitorimi]Si do të organizohen zbatimi dhe monitorimi?(jo më shumë se 5 rreshta)
Bazuar në projektligj,  organet që parashikohen për zbatimin e nismës së propozuar janë: 
a) Ministri përgjegjës për pushtetin vendor;
b) Bashkia;
c) Këshilli Bashkiak;
d) Autoritetet e zhvillimit të territorit;
e) Ministria përgjegjëse për ekonominë; 

Ministri përgjegjës për pushtetin vendor Ministri përgjegjës për pushtetin vendor, me kërkesë të argumentuar të bashkisë kompetente mund t’i propozojë Këshillit të Ministrave të shpallë territorin e bashkisë, apo pjesën malore të këtij territori, si zonë zhvillimi. Kërkesa për shpalljen e zonës së zhvillimit, motivohet kryesisht nga nevoja për nxitjen dhe realizimin e potencialit të zhvillimit ekonomik, industrial, apo turistik, të zonës. Kjo kërkesë argumentohet me prezencën e poseduesve jopronarë në territorin e zonës, si dhe me vështirësitë e hasura në dhënien e akteve të zhvillimit të territorit (leje zhvillimi dhe ndërtimi) në raport me pjesën tjetër të territorit, si pasojë e mosrregullimit të marrëdhënieve juridike të pronësisë private mbi tokën. 

Bashkia kompetente brenda 30 ditëve nis evidentimin në terren të sipërfaqeve objekt të kërkesave të administruara, duke verifikuar gjendjen e posedimit të pasurisë nga subjektet, për të cilën mban procesverbalin përkatës. Krahas evidentimit në terren bashkia kërkon informacion mbi gjendjen juridike të pasurisë, faktin nëse përfshihet në proceset kalimtare të pronësisë, si dhe për faktin nëse ajo është inventarizuar apo jo, nga Agjencia Shtetërore e Kadastrës. Gjithashtu kërkon informacion nga Agjencia e Trajtimit të Pronave mbi faktin nëse për sipërfaqen ka ose jo vendim për kthimin ose kompensimin fizik në favor të ish-pronarëve sipas legjislacionit përkatës. 

Këshilli Bashkiak pas përfundimit të afishimit, bashkia harton listën e subjekteve që kërkojnë të njihen si “posedues jopronarë” dhe planrilevimet e sipërfaqeve përkatëse, të cilat i paraqiten për miratim Këshillit Bashkiak brenda 30 ditëve nga përfundimi i afishimit. Këshilli bashkiak duhet të shprehet brenda 20 ditëve nga dërgimi i dokumentacionit.

Autoritetet e zhvillimit të territorit mundësojnë miratimin e lejes së zhvillimit dhe të lejes së ndërtimit.

Ministria përgjegjëse për ekonominë e cila pasi jane ndjekur te gjithe hapat proceduriale dhe administrative te parashikuar ne ligj, vijon me shitjen e pasurise shteterore te poseduesi jo pronar

	PJESA 2: BAZA KRYESORE E ANALIZËS DHE E PROVAVE 



Historik
Jepni kontekstin e politikës.

Në Shqipëri, rregullimi ligjor për administrimin e pronës shtetërore është bazuar prej vitesh në një kuadër që i jep përparësi shitjes së pasurive shtetërore të paracaktuara për privatizim, si dhe lidhjes së kontratave të qirasë me afate e kushte të përcaktuara qartë. Mbështetur në VKM nr. 54, datë 5.2.2014, të ndryshuar, procedura e dhënies me qira, enfiteozë apo kontrata të tjera parashikon një sërë hapash që duhet të respektohen: që nga njoftimi publik për dispozicionin e pronës deri te dorëzimi zyrtar te qiramarrësi dhe arkivimi i gjithë praktikës. Ky kuadër ka për qëllim të sigurojë transparencë si në marrëveshjet e qirasë, ashtu edhe në transaksionet e privatizimit, duke synuar maksimizimin e të ardhurave në favor të shtetit.
Një tjetër akt ligji nr. 10303, datë 15.07.2010, i cili sanksionon themelimin e Agjencisë Shqiptare të Zhvillimit të Investimeve. Ky institucion ka mandatin të promovojë investimet e huaja direkte, të mbështesë rritjen e konkurrueshmërisë së sektorit privat vendas, si dhe të forcojë potencialin eksportues të vendit. Një ndër objektivat e tij është edhe promovimi i Shqipërisë si destinacion turistik. Megjithatë, eksperienca e viteve të fundit ka treguar se shumica e investimeve janë përqendruar sidomos në zonat bregdetare, duke lënë pas dore rajonet malore, pavarësisht peizazheve të pasura dhe mundësive të ndryshme ekonomike.
Kjo mospërfshirje e zonave malore në planet zhvillimore reflekton problematikat historike që lidhen me pronësinë, infrastrukturën dhe politikat publike. Përgjatë tranzicionit, privatizimi dhe rikonceptimi i pronës shtetërore u kryen në mënyrë të ndryshme në zona të ndryshme të vendit, por në rajonet malore mbeti ende e paqartë çështja e titujve të pronësisë. Shumë familje nuk disponojnë dokumentacion të rregullt, gjë që i pamundëson të nisin projekte zhvillimore. Shtuar këtu, infrastrukturat rrugore e publike shpesh janë të kufizuara, si pasojë e konfigurimit gjeografik dhe investimeve jo të mjaftueshme. Këta faktorë kombinohen dhe dekurajojnë investitorët privatë, të cilët kërkojnë stabilitet juridik dhe logjistikë të garantuar për të vijuar me planet e tyre.
Nga ana tjetër, zonat malore kanë një trashëgimi të veçantë kulturore dhe natyrore. Turizmi malor, agroturizmi, artizanati, blegtoria tradicionale dhe format e tjera të ekonomisë lokale ofrojnë potencial të konsiderueshëm për zhvillim. Shtimi i infrastrukturës së transportit, internetit dhe shërbimeve themelore (si arsimi, shëndetësia dhe energjia) mund t’i nxisë banorët ta shohin të ardhmen e tyre atje dhe të mos largohen nga vendlindja.
Megjithatë, përpjekjet e deritanishme për t’i integruar këto zona në dinamikën e përgjithshme ekonomike kanë hasur shpesh në vështirësi. Përqendrimi i projekteve të rëndësishme në bregdet ka thelluar pabarazinë midis rajoneve, duke i lënë pas dore investimet në infrastrukturë malore, programe trajnimi për komunitetin lokal apo lehtësi financiare për bizneset që dëshirojnë të ushtrojnë veprimtari në lartësi. 



Problemi në shqyrtim
Përshkruani natyrën e problemit.
Identifikoni shkaqet e problemit.
Përshkruani shtrirjen e problemit.
Identifikoni grupet e prekura nga ky problem - qeveria / biznesi / shoqëria civile / qytetarët.
Vlerësoni nëse problemi mund të trajtohet ose jo përmes një ndryshimi të politikave.

Shkaqet e Problemit dhe Grupet e Prekura
Problemi në shqyrtim lidhet me faktin se deri më sot në vendin tonë mungon një kuadër ligjor, i cili mund t’i japë zgjidhje ligjore, një situate specifike mbi zhvillimin e potencialeve të përdorimit të pasurive të paluajtshme shtetërore në zonat rajonale/lokale të qeverisjes vendore. Aktualisht në vendin tonë, poseduesit faktikë të këtyre pasurive të paluajtshme, i posedojnë ato në mungesë të titujve të pronësisë, ose në mospërputhje me titujt e pronësisë që zotërojnë. Mungesa e titujve të pronësisë të regjistruar sipas kërkesave ligjore në fuqi, mbetet ende një sfidë, së cilës është e nevojshme t’i jepet një zgjidhje ligjore, e qëndrueshme, në përputhje me parimet themelore të mbrojtjes së të drejtës së pronësisë dhe një procesi të rregullt dhe ligjor. 

Në lidhje më tërheqjen e investimeve dhe zhvillimit të sektorit privat, aktualisht është në fuqi ligji nr. 7764, datë 02.11.1993 “Për investimet e huaja”, i ndryshuar, i cili nuk bën një rregullim të plotë në fushën e investimeve, pasi parashikon një mbrojtje deklarative vetëm të investitorëve të huaj, por pa iu ofruar standardet dhe praktikën më të mirë ndërkombëtare. Ndërkohë, ligji nr. 55/ 2015 “Për investimet strategjike në Republikën e Shqipërisë”, i ndryshuar, synon zhvillimin e investimeve strategjike në sektorë të caktuar të ekonomisë, përmes një procedurë, e cila përfshin AIDA si agjenci “one stop shop” për administrimin e kërkesave për kryerjen e investimeve strategjike, por nuk ka në fokus trajtimin e kërkesave sa i takon subjekteve të cilat përdorin pasuri të paluajtshme shtetërore në zonat rajonale/lokale të qeverisjes vendore në zonat malore dhe ndërkohë nuk janë të pajisur me tituj të pronësisë .
 
Në këto kushte nisur nga problematikat e evidentuara, lind domosdoshmëria e ndërhyrjes së qeverisë për të mundësuar funksionimin e një kuadri rregullator në fushën e përdorimit të pasurive të paluajtshme shtetërore në zonat rajonale/lokale të qeverisjes vendore. Kjo nismë duhet të konkretizojë parimet e politikës së mirë për nxitjen dhe tërheqjen e investimeve për zhvillimin e qëndrueshëm të ekonomisë në ato zona malore.

Gjithashtu për shkak të terrenit të vështirë dhe mungesës së infrastrukturës të përshtatshme, zonat malore dhe me lartësi të mëdha konsiderohen të jenë ndër ekosistemet më të brishta. Nga erozioni i tokës këto mjedise përballen me kërcënime në rritje nga ndryshimet klimatike, duke e bërë të domosdoshme ri-aktivizimin e  tyre për projektimin e infrastrukturave mbështetëse për zona të tilla, të cilat aktualisht mungojnë.

Komunitetet e vendosura në ekosistemet malore janë veçanërisht të ndjeshme ndaj ndikimeve të ndryshimeve klimatike për shkak të afërsisë së tyre me efektet e ndryshimit të kushteve mjedisore dhe mungesës së aksesit në burimet financiare të banorëve në këto zona. Përtej dëshirës për të jetuar në zonat malore aktualisht ekziston një sfidë për dhënien e zgjidhjeve që të adresojnë siç duhet ndikimet negative klimatike dhe promovimin e vendbanimeve/zonave/mjediseve të qëndrueshme dhe të sigurta njerëzore në rajonet malore dhe në këtë mënyrë gjenerimin e vendeve të munguara të punës.

Grupet e Prekura
1. Individë privatë:
· Posedues pa titull të pronës shtetërore në zonat malore.
Zonat malore në Shqipëri posedojnë bukuri të shumta natyrore, por edhe vështirësi për jetesën e banorëve, të cilët, për shkak të nivelit të lartë të varfërisë dhe kushteve të vështira të jetesës, vazhdojnë të largohen drejt qendrave urbane ose emigrimit. Mungesa e titujve të pronësisë nuk i mundëson atyre zhvillimin për të fituar njohuri të reja, për të zgjeruar fushën e zhvillimit të tyre ekonomik dhe për t’i shërbyer komunitetit në zonat malore.
2. Komunitetet lokale:
· Komunitetet përballen me stanjacion ekonomik, mungesë infrastrukture dhe mundësi të kufizuara punësimi. 
Referuar INSTAT mbi publikimin e rezultateve të vitit 2023 të Anketës së të Ardhurave dhe Nivelit të Jetesës (AANJ) e cila mat nivelin e jetesës, varfërinë relative dhe privimin material dhe social në njësitë ekonomike familjare në Shqipëri, raporti paraqet si vijon:
Treguesit kryesorë për monitorimin e varfërisë relative, shpërndarjen e të ardhurave dhe të treguesve të tjerë të nivelit të jetesës bazohen në objektivin e agjendës së Europa 2030. 
· Në vitin 2023, treguesi i rrezikut për të qenë i varfër në Shqipëri, është 19,7 %, duke pësuar një rënie prej 0,9 pikë përqindje, krahasuar me vitin 2022; 
· Kufiri i rrezikut për të qenë i varfër për një person në vitin 2023 është vlerësuar me 270.565 lekë, në krahasim me 225.931 Lekë që ishte në vitin 2022; 
· Rreth 545.400 individë në vitin 2023, janë vlerësuar nën kufirin e rrezikut për të qënë të varfër, kundrejt rreth 576.316 individë të vlerësuar në vitin 2022, tregues i cili është ulur me rreth 5,4 %; 
· Shkalla e thelluar e privimit material dhe social sipas agjendës Europa 2030, paraqet përqindjen e popullsisë që nuk përballojnë të paktën 7 nga 13 kategori të privimit material dhe social. Për vitin 2023, ky tregues është vlerësuar 34,8 %, kundrejt 37,0 % vlerësuar në vitin 2022.
· Sipas agjendës Europa 2030 individët e grupmoshës 18-64 vjeç, të cilët jetojnë në familje me intensitet shumë të ulët në punësim, në vitin 2023, sipas vlerësimeve përbëjnë 9,3 %, kundrejt 10,4 % në vitin 2022, me një rënie prej 1,1 pikë përqindje.
Bizneset dhe investitorët:
· Hasin pengesa për të investuar në zona të nënzhvilluara për shkak të pasigurisë së pronësisë.
Në Shqipëri pjesa më e madhe e banorëve që jetojnë në zonat malore, në veri të vendit, vazhdojnë të mos pajisen me çertifikatën e pronësisë për banesat dhe tokat e tyre. Në vitin 1992, ata refuzuan ligjin 7001 për ndarjen e tokës duke ruajtur kufijtë e vjeter të pronave, çka i la ata pa çertifikatë pronësie. Por, kur drejt Thethit, Valbonës, Vermoshit, Lëpushës, Tamarës, apo Razmës u shfaqën turistët, të shtyrë nga peisazhet alpine, tradita e mikpritjes, veshjet apo ushqimi, pjesa më e madhe prej tyre u përballën me mungesën e çertifikatave të pronësisë dhe pamundësinë për zhvillimin e pronës.
Mungesa e certifikatave të pronësisë pengon ndërmarrjen e iniciativave për të mundësuar partnership me aktorët e sistemit privat, të cilët nuk mund të vijojnë me zhvillimin e planeve të biznesit në mungesë dhe pasiguri juridike të pronës. 
3. Qeveria:
· Sfidat në promovimin e zhvillimit të qëndrueshëm dhe menaxhimin e aseteve shtetërore të paregjistruara.
Strukturat që menaxhojnë privatizimin dhe monitorimin e aseteve shtetërore të parregjistruara aktualisht përballen me sfidën e ndjekjes së  procedurave të shitjes së pronave, si edhe trajtimin e kërkesave për shitjen e pronës të depozituara në mënyrë të vazhdueshme nga subjekte të ndryshme fizike dhe juridike. 
Mjedisi dhe ekosistemet:
· Rreziqe nga zhvillimi i pakontrolluar që dëmton zonat ekologjikisht të ndjeshme.
Zonat malore karakterizohen kryesisht nga peizazhe të ftohta ose shkëmbore, dhe në raste të mjediseve malore, ka shumë male të gjelbëruara që mbajnë borë dhe akull gjatë stinës së dimrit. Sfidat ekologjike që lidhen me projektimin e mjediseve të ndërtuara në vargmalet malore të gjelbëruara, veçanërisht mungesa e rrugëve, ndryshimet ekstreme të temperaturës mes ditës dhe natës dhe erërat e forta në këto zona, krijojnë një kusht të vecantë për projektuesit që të adresojnë projektet e ndërtimit në zonat malore duke i ndërthurur me aksesin në burimet e zonave malore dhe strategjitë e qëndrueshme të konsumit të energjisë dhe ujit për banorët e këtyre zonave.
Projektuesit do të duhet t’i trajtojnë këto efekte klimatike dhe mjedisore përmes analizës së kujdesshme të vendodhjes malore, stabilizimit të shpateve me mure mbajtëse dhe tarracave, ose mbjelljes së pemëve për të konsoliduar tokën. 
Arsyeja e ndërhyrjes 
Shpjegoni pse qeveria e sheh të nevojshme të ndërhyjë.
Shpjegoni se çfarë shpreson të trajtojë qeveria nëpërmjet kësaj ndërhyrjeje.
Shpjegoni se si i mbështet kjo ndërhyrje objektivat e nivelit të lartë të qeverisë.
Rendisni punën ekzistuese që është realizuar tashmë.
[bookmark: _Toc506919735]
Arsyeja për Ndërhyrje
1. Qartësia ligjore 
Nisur nga problematikat e evidentuara në rubrikën e mësipërme, lind domosdoshmëria e ndërhyrjes së qeverisë për të hartuar një kuadër të ri ligjor në fushën e zhvillimit të zonave malore si dhe për të trajtuar problematikat që kërkojnë një rregullim më të plotë ligjor.
2. Rritja ekonomike:
Gjithashtu, qëllimi i kësaj nisme është, të arrijmë një ekonomi shqiptare konkurruese, më e orientuar nga inovacioni dhe e bazuar në njohuri, pjesë e bashkimit evropian dhe rajonit, që krijon vende pune të reja dhe cilësore për gratë dhe burrat, duke shfrytëzuar potencialet e tranzicionit dixhital dhe të gjelbër dhe transformimin e vlerës ndërkombëtare. zinxhirë që theksojnë zhvillimin e qëndrueshëm dhe të barabartë.

3. Barazia sociale:
Gjithashtu qëllimi i nismës është arritja e barazisë sociale ku të gjithë individët e zonave malore të kenë të drejta, liri dhe status të barabartë, duke përfshirë të drejtat civile dhe aksesin e barabartë në infrastrukturën publike dhe shërbimet sociale. Barazia sociale në këtë nismë do të sigurohet  gjithashtu në dhënien e mundësisë dhe mos diskriminimit në lidhje më përdorimin e pasurisë/pronës së paluajshme. 
4. Mbrojtja e mjedisit:
Aktualisht i gjithë rajoni përballet me sfida mjedisore. Iniciativa e ndërmarrë ndikon dhe mbron mjedisin pozitivisht. Manaxhimi i burimeve ujore si një burim i kufizuar do të mundësohet nëpërmjet ndërtimit të veprave të agroturizmit duke i përdorur këto resurce në mënyrë efektive.
5. Përputhshmëria e politikave me dokumente strategjikë sektoriale dhe ndërsektoriale
Lidhja me Strategjitë dhe Dokumentet e Politikave Shqiptare
· [bookmark: _Hlk185926956][bookmark: _Hlk185435854]Strategjia e Zhvillimit të Biznesit dhe Investimeve 2021-2027 (BIDS) 

Bazuar në një qasje koherente dhe të orientuar nga zbatimi, Strategjia e Zhvillimit të Biznesit dhe Investimeve (BIDS) është orientimi qendror i Qeverisë Shqiptare për zhvillimin ekonomik afatmesëm me fokus NMVM-të dhe investimet. Ministria e Ekonomisë, Kulturës dhe Inovacionit (MEKI) ka hartuar strategjinë dhe planin e veprimit për periudhën 2021-2027 duke reflektuar rekomandimet e raportit vjetor të progresit të BE-së 2024.

Strategjia është hartuar në bazë të konsultimeve intensive me aktorët kryesorë dhe në përputhje me strategjitë dhe programet ekzistuese në nivel kombëtar, rajonal dhe ndërkombëtar. BIDS 2021-2027 pasqyron Objektivat e Zhvillimit të Qëndrueshëm, në veçanti SDG 4 "Sigurimi i arsimit cilësor gjithëpërfshirës dhe të barabartë dhe promovimi i mundësive të të mësuarit gjatë gjithë jetës për të gjithë", SDG 5 "Arritja e barazisë gjinore dhe fuqizimi i të gjitha grave dhe vajzave", SDG 8 "Promovimi i qëndrueshëm , rritje ekonomike gjithëpërfshirëse dhe e qëndrueshme, punësim të plotë dhe produktiv dhe punë të denjë për të gjithë” dhe SDG 9 “Ndërtoni infrastrukturë elastike, promovoni industrializimin gjithëpërfshirës dhe të qëndrueshëm dhe nxisni inovacionin”.
[bookmark: _Hlk185926972]
· Strategjia Kombëtare për Zhvillim dhe Integrim Evropian 2030 (SKZHI 2030)

SKZHI 2030 është dokumenti kryesor strategjik që jep drejtime dhe përcakton prioritetet për zhvillimin e qëndrueshëm ekonomik dhe social të vendit në rrugën drejt anëtarësimit të tij të plotë në Bashkimin Evropian. Ai përfshin lidhjen me Objektivat e Zhvillimit të Qëndrueshëm për të arritur objektivat e Axhendës 2030. Strategjia përcakton vizionin për zhvillimin e demokracisë, zhvillimin social dhe ekonomik të vendit. SKZHI 2030 bazohet në objektivin parësor të anëtarësimit të plotë në BE dhe në tre shtylla kryesore:
1.	Demokraci dhe forcimi i institucioneve dhe mirëqeverisja;
2.	Axhenda për zhvillim të qëndrueshëm ekonomik, lidhje dhe gjelbërimrritje;
3.	Kohezioni social.

Zhvillimi i biznesit dhe tregtisë, mbrojtja e konkurrencës dhe nxitja e investimeve të huaja përbëjnë prioritet nën shtyllën e dytë. SKZHI 2030 integron barazinë gjinore veçanërisht në shtyllën e tretë duke promovuar pjesëmarrjen e grave në tregun e punës, arsimin dhe udhëheqjen, gratë sipërmarrëse, fuqizimin ekonomik të grave, aksesin e barabartë në punësim dhe trajnim profesional, përfshirjen e vajzave dhe grave të reja në fushat e studim në lidhje me shkencën dhe inovacionin, duke trajtuar dhunën me bazë gjinore dhe duke siguruar akses në kujdes shëndetësor cilësor.

· [bookmark: _Hlk185926999][bookmark: _Hlk185437108]Programi i Reformës Ekonomike (ERP) 2024-2026

ERP ofron një vlerësim gjithëpërfshirës të situatës ekonomike të Shqipërisë dhe përshkruan strategjinë afatmesme makroekonomike dhe fiskale të qeverisë. Për më tepër, ERP adreson reforma strukturore të prioritizuara nga qeveria shqiptare për periudhën afatshkurtër dhe afatmesme. Këto reforma janë krijuar për të nxitur prodhimin vendas, për të stimuluar investime të reja dhe për të nxitur një rritje të qëndrueshme, gjithëpërfshirëse, duke forcuar konkurrencën. Prioritetet kryesore të ERP përfshijnë forcimin e qeverisjes fiskale, përmirësimin e klimës së biznesit, zhvillimin e kapitalit njerëzor, përshpejtimin e tranzicionit të gjelbër dhe dixhital dhe përafrimin e kuadrit rregullator të Shqipërisë me standardet e BE-së. Për të gjitha reformat brenda tre shtyllave (kapitali njerëzor dhe politikat sociale, qëndrueshmëria dhe elasticiteti dhe konkurrueshmëria), është vlerësuar ndikimi në rezultatet sociale si punësimi, reduktimi i varfërisë, barazia gjinore dhe aksesi në kujdesin shëndetësor. Për më tepër, ERP integron barazinë gjinore përmes veprimeve të synuara në punësim, sipërmarrje, mbrojtje sociale, arsim dhe korniza institucionale dhe gjithashtu promovon buxhetimin e përgjegjshëm gjinor për të adresuar pabarazitë në shpërndarjen e burimeve.
Reformat strukturore të përcaktuara përfshijnë:
· Arsimi dhe aftësitë (p.sh. masa e reformës “Rritja e cilësisë dhe aksesit në AFP”)
· Energjia e rinovueshme dhe tranzicioni i gjelbër (p.sh. masa e reformës "Promovimi i energjisë së rinovueshme dhe reduktimi i gjurmës së karbonit")
· Kërkimi dhe inovacioni, integrimi ekonomik dhe përmirësimi i shërbimeve (p.sh. masa reformuese “Thellimi i integrimit ekonomik”, “Përmirësimi i kapaciteteve institucionale, financiare dhe njerëzore për kërkimin dhe inovacionin”)
· Përmirësimi i mjedisit të biznesit për SME-të dhe startup-et (p.sh. masat reformuese “Zhvillimi i një kuadri ligjor për të mbështetur startup-et inovative”, “Përmirësimi i tregtisë elektronike, rritja e aksesit në financa dhe mekanizmi i konsultimit dhe përmirësimi i ndërkombëtarizimit dhe promovimit të eksporteve”)

· [bookmark: _Hlk185926928] Agjenda Kombëtare e Reformave 2024-2027, Plani i Rritjes së Ballkanit Perëndimor (Growth Plan)

Dokumenti i politikës “Agjenda Kombëtare e Reformave 2024-2027”, në kuadër të Planit të Ri të Rritjes për Ballkanin Perëndimor, miratuar me Vendimin e Këshillit të Ministrave nr. 621, datë 10.10.2024 dhe botuar në fletoren zyrtare nr.198, konsiderohet si një instrument i rëndësishëm që do të nxisë përgatitjet ekonomike të orientuara nga tregu për përshpejtimin e integrimit të ekonomisë shqiptare në Tregun e Vetëm të Bashkimit Evropian. 

Fokusi kryesor i AKR 2024-2027 është përmirësimi i klimës së favorshme ndaj biznesit dhe nxitja për rritjen ekonomike, nëpërmjet reformave për shtetin e së drejtës dhe të transformimit dhe ristrukturimit të ekonomisë, me burime kryesore të rritjes në kapitalin human, produktivitetin përmes specializimit dhe modernizimit, investimet dhe pjesëmarrjen në Tregun e Vetëm të Bashkimit Evropian (përmes eksporteve, internacionalizimit dhe integrimit të tregjeve sektoriale).
Axhenda e Reformës së Shqipërisë është në përputhje me ERP-në për 2024-2026. Axhenda e Reformës paraqet një udhërrëfyes të detajuar për avancimin e prioriteteve të zhvillimit ekonomik dhe social të vendit. Ai përfshin një gamë të gjerë reformash strukturore në gjashtë fusha kryesore të politikave: 
(1) Përmirësimi i mjedisit të biznesit dhe trajtimi i ekonomisë informale,
 (2) Zhvillimi i kapitalit njerëzor,
(3) Qëndrueshmëria dhe qëndrueshmëria, 
(4) Transformimi dhe infrastruktura dixhitale, 
(5) Kërkimi dhe inovacioni, integrimi ekonomik dhe shërbimet dhe 
(6) Themeloret dhe sundimi i ligjit.

Axhenda e Reformës i adreson drejtpërdrejt këto prioritete përmes një grupi konkret veprimesh politikash. Sipas fushës së parë të politikës, "Përmirësimi i mjedisit të biznesit dhe përballja me ekonominë informale", axhenda përshkruan disa masa të rëndësishme për tërheqjen e IHD-ve dhe mbështetjen e rritjes së SME-ve Një tjetër shtyllë kryesore e Axhendës së Reformës është forcimi i kapitalit njerëzor për të nxitur transformimin ekonomik të Shqipërisë. Masat e propozuara synojnë të modernizojnë sistemin arsimor, të përmirësojnë rëndësinë e aftësive në tregun e punës dhe të përdorin të dhënat e tregut të punës për të informuar trajnimin.



Objektivi i politikës
Vendosni objektiva që korrespondojnë me problemin dhe shkaqet e tij.
Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara. 
Sigurohuni që objektivat janë specifikë, të matshëm, të arritshëm, realë dhe në kohë.

Objektivat kryesore janë:

1. Nxitja e zhvillimit ekonomik të qëndrueshëm në zonat malore.
2. Përmirësimi i sigurisë ligjore për pronësinë e tokës.
3. Tërheqja e investimeve që respektojnë vlerat kulturore dhe mjedisore.
4. Rritja e flukseve hyrëse të Investimeve të Huaja Direkte ( IHD-ve)  nga 7,6 % në 8,5 % të Produktit të Brendshëm Bruto (PBB)
5. Rritja e totalit të eksporteve të mallrave dhe shërbimeve nga 31,5 % në 40 % të PBB-së
6. Rritja e konkurrueshmërisë, forcimi i klimës së biznesit dhe nivelit të punësimit në vend, brenda vitit 2027;
Përshkrimi i opsioneve të shqyrtuara
Përshkruani opsionin e status quo-së. 
Identifikoni dhe përshkruani të gjitha opsionet e politikave që keni marrë parasysh.
Shpjegoni se si janë identifikuar opsionet e politikës.  

· Opsioni 0  (status quo)- nënkupton vijimin me kuadrin ligjor aktual. Nëëse vlerëësohet tëë zgjidhet ky opsion, do tëë vijohet me sistemet aktuale  pa këërkuar veprime legjislative shtesëë. Njëë avantazh tjetëër i këëtij opsioni ëështëë edhe alokimi i burimeve (njerëëzorëë, financiare) nëë çëështje tëë tjera urgjente e me pëërparëësi kombëëtare. Megjithatëë, vlerëësohet se ky nuk është një opsion i përshtatshëm për t’u zbatuar, për arsye se në legjislacionin aktual, nuk parashikohet një rregullim për rastet e poseduesit faktikë të këtyre pasurive të paluajtshme, të cilët i posedojnë ato në mungesë të titujve të pronësisë, ose në mospërputhje me titujt e pronësisë që zotërojnë.  Stanjacioni ekonomik dhe mosmarrëëveshjet e pazgjidhura tëë pronëësisëë do tëë vijojnëë. Njëëkohëësisht humbet mundëësia e investimeve dhe zhvillimit si dhe komunitetet locale nëë zonat e prekura vijojnëë tëë pëërballen me vëështirëësitëë aktuale. Pëër këëtëë arsye kërkohet një rregullim më i plotë, për të trajtuar rastet e mungesës së titujve të pronësisë të regjistruar sipas kërkesave ligjore në fuqi, që ende përbën një sfidë në vendin tonë, në përputhje me parimet themelore të mbrojtjes së të drejtës së pronësisë dhe një procesi të rregullt dhe ligjor.

· Opsioni 1 (Ndryshime në legjislacionin ekzistues) -nënkupton marrjen e ndryshimeve në legjislacionin ekzistues.. Ligj nr.10 303, datë 15.7.2010 “Për krijimin dhe mënyrën e organizimit e të funksionimit të Agjencisë Shqiptare të Zhvillimit të Investimeve” si dhe  aktet nënligjore si VKM nr. 926, datë 29.12.2014 “Për kriteret e vlerësimit të pronës shtetërore, që privatizohetapo transformohet, dhe procedurën e shitjes”, të ndryshuar si dhe VKM nr.54, datë 5.2.2014 “Për përcaktimin e kritereve, të procedurës dhe të mënyrës së dhënies me qira, enfiteozëapo kontrata të tjera të pasurisë shtetërore”, të ndryshuar, nuk adresojnë nevojën e dhënies së një impulsi të ri zhvillimi në zonat malore.  Kjo do të realizohet duke krijuar  një klimë të favorshme për investimet e huaja, si dhe për investimet nga diaspora nëpërmjet aktiviteteve për stimuj fiskalë, shpërndarje informacioni, duke ulur korrupsionin dhe risqet apo duke përmirësuar elementë të tjerë nxitës, si nxitja e rolit proaktiv të institucioneve shqiptare (MEKI, AIDA, MEPJ) dhe selive diplomatike jashtë vendit. Ky opsion nuk mund të aplikohet, pasi nuk mund të trajtohen problematikat e evidentuara nëpërmjet këtij opsioni, por kërkohet një rregullim i ri ligjor. 
· Opsioni 2 (Miratimi  i një ligji të ri) i preferuar: Miratimi i një ligji të ri për zhvillimin e zonave malore në Republikën e Shqipërisë. Ky është opsioni më i përshtatshëm për t’u zbatuar, për arsye se në legjislacionin shqiptar mungon një rregullim ligjor sa i takon poseduesve faktikë të pasurive të paluajtshme në zonat malore.Miratimi i një ligji të ri për zhvillimin e zonave malore në Republikën e Shqipërisë është opsioni më efikas për t'u zbatuar. Kjo pasi legjislacioni aktual shqiptar nuk përfshin rregullore specifike për poseduesit faktikë të pasurive të paluajtshme.
Një ligj i ri do të adresojë të gjitha problematikat që janë hasur në terren gjatë viteve të fundit, duke ndikuar pozitivisht në zhvillimin ekonomik. Përveç së përmirësuarit të kushteve të investimit, miratimi i këtij ligji do të ofrojë edhe qartësi ligjore dhe do të lehtësojë zgjidhjen më të mirë të problemeve ekzistuese. Kjo përfshin nxitjen dhe promovimin e investimeve vendase dhe të huaja në territorin e Republikës së Shqipërisë. Përmirësimi i kushteve të investimit do të sjellë rritje ekonomike, forcimin e tregut të punës, nxitjen e eksporteve, rritjen e konkurrencës në sektorin privat, orientimin e investimeve në zona specifike, përmirësimin e infrastrukturës, si dhe një siguri më të madhe ekonomike. Krahasuar me opsionin zero, ky opsion paraqet më shumë kosto fillestare dhe kërkon më shumë kohë për të u realizuar, por është më i përshtatshëm për të çliruar kështu një potencial të madh investimesh në ekonominë shqiptare.


· Opsioni 3 (rregullator)- nënkupton marrjen e masave jorregullatore si rritja e lehtësirave dhe kryerja e fushatave ndërgjegjësuese me qëllim nxitjen e investimeve dhe tërheqjen e investitorëve të huaj dhe vendas në zonat malore. Kjo do të realizohet duke krijuar një klimë të favorshme për investimet e huaja, si dhe për investimet nga diaspora nëpërmjet aktiviteteve për stimuj fiskalë, shpërndarje informacioni, duke ulur korrupsionin dhe risqet apo duke përmirësuar elementë të tjerë nxitës, si nxitja e rolit proaktiv të institucioneve shqiptare (MEKI, AIDA, MEPJ) dhe selive diplomatike jashtë vendit. Ky opsion nuk mund të aplikohet, pasi nuk mund të trajtohen problematikat e evidentuara nëpërmjet këtyre masave, por kërkohet një rregullim ligjor. 

Vlerësimi i opsioneve/analizimi i ndikimeve     
Identifikoni grupet e prekura.
Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.
Për ndikimet e drejtpërdrejta:
 
Përshkruani nga ana cilësore ndikimet e drejtpërdrejta mbi grupet e prekura.
Analizoni nga ana sasiore ndikimet më të rëndësishme të drejtpërdrejta.
Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).
Analizoni ndikimin mbi ndërmarrjet e vogla dhe të mesme (nëse ka).
Për ndikimet jo të drejtpërdrejta:
Përshkruani nga ana cilësore ndikimet jo të drejtpërdrejta mbi grupet e prekura.
Analizoni ndikimin mbi konkurrencën.  
Diskutoni kufizimin e analizës:
Jepni supozimet në të cilat janë bazuar parashikimet dhe risqet, të cilave ato u nënshtrohen.
Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.
Përmblidhni vlerësimin e opsioneve:
Paraqisni një pasqyrë përmbledhëse të të gjitha ndikimeve të opsioneve të analizuara.
Shpjegoni se si ndikimet e të gjitha opsioneve të analizuara krahasohen me njëra-tjetrën.
Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).

Buxheti i Shtetit

Qeveria shqiptare vë theksin te rëndësia strategjike e investimeve dhe zhvillimit të qëndrueshëm në zonat malore, duke e lidhur këtë proces me integrimin në zinxhirin e vlerave dhe në tregjet ndërkombëtare. Ky orientim pritet të ketë një ndikim të drejtpërdrejtë në rritjen dhe zhvillimin e turizmit malor të qëndrueshëm, një sektor që mund të rigjallërojë ekonomitë lokale dhe të tërheqë investitorë me synime afatgjata.
Në këtë kuadër, nisma e propozuar parashikon intensifikimin e përpjekjeve për tërheqjen e investimeve në zonat malore. Qëllimi është të ofrohet mbështetje për subjektet që fitojnë pronësinë mbi sipërfaqet në këto zona, me kusht që ato të realizojnë projektet e planifikuara dhe të ushtrojnë aktivitetin e deklaruar. Për një periudhë të caktuar, subjektet përfitojnë përjashtime tatimore, duke përfshirë taksën e ndikimit në infrastrukturë, taksën e pasurive të paluajtshme, TVSH-në dhe Tatimin mbi të Ardhurat. Sidoqoftë, numri i përfituesve është i kufizuar në 500 subjekte për çdo zonë, ndaj zbatohet parimi i “të parit në kohë” për të menaxhuar kërkesat e shumta dhe për të shmangur abuzimet apo mbipopullimin e skemës.
Këto lehtësira synojnë jo vetëm të inkurajojnë nismat private, por edhe të nxisin zhvillimin e qëndrueshëm, duke integruar investimet në zona me potencial të lartë, por të nënpërdorur. Rritja e investimeve pritet të sjellë përfitime afatgjata, përfshirë rritjen e prodhimit lokal, diversifikimin e aktiviteteve ekonomike, rritjen e punësimit dhe fuqizimin e infrastrukturës. Në të njëjtën kohë, mbrojtja e mjedisit dhe respektimi i standardeve sociale do të luajnë një rol kyç për të siguruar që investimet të jenë vërtet të qëndrueshme.
Megjithëse këto lehtësira mund të shkaktojnë humbje të të ardhurave buxhetore në afat të shkurtër, pritshmëritë janë që në plan afatgjatë shteti të përfitojë nga zgjerimi i bazës fiskale. Investimet e reja do të kontribuojnë në buxhet përmes taksave dhe tatimeve, ndërkohë që punësimi i shtuar dhe aktivitetet e larmishme ekonomike mund të krijojnë një ekosistem financiar më të fortë dhe më stabil.
Përpos kësaj, një politikë e tillë hap mundësi për bashkëpunimin mes investitorëve të huaj dhe ndërmarrjeve vendase, duke nxitur transfertën e teknologjisë dhe zhvillimin e aftësive lokale. Kjo qasje shumëfishon efektet pozitive mbi ekonominë, pasi forcon njohuritë teknike, zgjeron tregjet potenciale dhe rrit aftësinë konkurruese të vendit. Një kapital njerëzor i kualifikuar është thelbësor për të përfituar maksimalisht nga investimet e huaja, gjë që përkon me objektivat e parashtruara në Strategjinë për Zhvillimin e Biznesit dhe të Investimeve 2021-2027.
Megjithatë, realizimi i një analize sasiore të plotë për opsionin e preferuar vështirësohet nga mungesa e të dhënave të detajuara për volumin e investimeve, të ardhurat që pritet të krijohen dhe numrin e subjekteve që do të përfitojnë. Kjo pamundësi pengon kuantifikimin e kostove dhe përfitimeve në vlerë monetare. Sërish, pritshmëria është që efektet pozitive të jenë më të mëdha se ato negative, sidomos në një këndvështrim afatgjatë, ku zhvillimi i projekteve të reja dhe nxitja e investimeve private mund të transformojnë ndjeshëm peizazhin ekonomik në zonat malore. Në përfundim, kësaj politike i njihet potenciali për të nxitur rritjen e qëndrueshme, duke e forcuar ekonominë vendase dhe duke e vendosur vendin në një rrugë të sigurimit të prosperitetit për të gjithë.

Bizneset

Analizë e ndikimeve të mundshme ekonomike për biznesin
Politika e re është e orientuar drejt zhvillimit të zonave malore dhe krijon krijojnë një sërë efektesh pozitive për biznesin, si  për investitorët vendas dhe të huaj. Më poshtë paraqitet një analizë e këtyre ndikimeve, së bashku me arsyet pse ato nuk mund të kuantifikohen plotësisht në këtë fazë.

1. Efektet pozitive
1. Zhvillimi i një ekosistemi dinamik, të qëndrueshëm dhe të integruar të sipërmarrjes dhe inovacionit
· Rritje e konkurueshmërisë: Një ekosistem më i zhvilluar i sipërmarrjes rrit mundësinë për bashkëpunim ndërmjet biznesit, institucioneve kërkimore dhe komuniteteve lokale, duke krijuar baza për inovacion dhe konkurueshmëri më të lartë.
· Krijimi i vendeve të reja të punës: Zhvillimi i infrastrukturës dhe nismat inovatore mundësojnë punësimin e specialistëve të fushave të ndryshme, duke nxitur diversifikimin e tregut të punës.
2. Rritje e efektivitetit të ndërmarrjeve të vogla dhe të mesme (NMVM), si dhe shfrytëzimi i potencialeve në zinxhirët e vlerave
· Përmirësim i proceseve të prodhimit dhe shërbimeve: Bashkëpunimi mes NMVM-ve dhe investitorëve të mëdhenj mund të sjellë transferim njohurish dhe teknologjish, duke rritur efikasitetin në prodhim dhe shërbime.
· Zgjerim i tregjeve: Fokusimi në turizmin malor dhe sektorë të lidhur ngushtë mund të nxisë krijimin e produkteve dhe shërbimeve të specializuara që kanë potencial për rritje të shitjeve brenda dhe jashtë vendit.
3. Transparencë mbi përdorimin e tokës në ekonominë shqiptare
· Siguri ligjore për bizneset: Procedurat më të qarta dhe më transparente për administrimin dhe kalimin e pronësisë rrisin besueshmërinë tek investitorët, duke krijuar një ambient më të favorshëm për investime afatgjata.
· Planifikim më i mirë: Mundësia për të pasur informacion të qartë dhe të aksesueshëm mbi statusin e tokës u mundëson bizneseve të parashikojnë më saktë planet e tyre të zgjerimit.
4. Ofrimi i skemave nxitëse dhe procedurave administrative lehtësuese të posaçme për investimet në zonat malore
· Kosto më të ulëta: Lehtësira fiskale dhe burokratike (p.sh. përjashtimi nga taksa e ndikimit në infrastrukturë, TVSH-ja, Tatimi mbi të Ardhurat) reduktojnë ngarkesën financiare për bizneset, duke rritur atraktivitetin e investimeve në zonat malore.
· Rritje e fluksit të investimeve: Procedurat e përshpejtuara dhe mbështetja shtetërore mund të nxisin një numër më të madh projektesh, veçanërisht në sektorin e turizmit malor.
5. Garantohet trajtim i barabartë për investimet e poseduesve faktikë
· Më shumë mundësi për biznese lokale: Subjektet që kanë prej vitesh aktivitet në këto zona mund të kenë të njëjtin trajtim nxitës si çdo investitor i ri, duke siguruar që edhe ata të përfitojnë nga politikat mbështetëse.
· Reduktim i pasigurisë juridike: Barazia e trajtimit ligjor ul rreziqet e mosmarrëveshjeve për çështjet e pronësisë apo të drejtave të zhvillimit të investimeve.
6. Rritje e të ardhurave për bizneset që investojnë në zonat malore
· Diversifikimi i portofolit: Bizneset mund të shfrytëzojnë burimet natyrore dhe atraksionet turistike malore për të ofruar produkte dhe shërbime me vlerë të shtuar.
· Qëndrueshmëri afatgjatë: Rritja e kërkesës për produkte dhe shërbime vendase mund të sjellë qëndrueshmëri në aktivitetin e tyre dhe uljen e varësisë nga sektorë të tjerë.

2. Efektet negative
1. Konkurrencë e shtuar në tregun lokal
· Rrezik për bizneset ekzistuese: Futja e investitorëve të mëdhenj mund të rrisë konkurrencën, sidomos për NMVM-të me kapacitete të kufizuara financiare dhe teknologjike.
· Rritja e çmimeve të burimeve lokale: Nëse investimet janë të shumta, mund të shtrenjtohen kosto të tilla si qiraja e tokës, lëndët e para dhe shërbimet lokale.
2. Niveli i ulët i infrastrukturës mbështetëse
· Pengesa për rritje: Edhe me lehtësira tatimore, bizneset mund të përballen me sfida si mungesa e  infrastrukturës së duhur (rrugë, energji, komunikim) në zona malore, çka ngadalëson ose vështirëson zbatimin e projekteve.
· Kosto shtesë: Investitorët mund të detyrohen të ndërtojnë vetë një pjesë të infrastrukturës, duke rritur kostot e përgjithshme dhe duke vonuar fazën e kthimit të investimit.

3. Kufizimet në kryerjen e një analize ekonomike sasiore 
· Mungesa e të dhënave konkrete mbi volumin e investimeve: Ende nuk dihen numrat e saktë të investimeve të planifikuara, sidomos për projekte që mund të jenë në fazë konceptuale ose të ideimit.
· Paqartësi mbi numrin e subjekteve përfituese: Numri i përfituesve mund të ndikojë ndjeshëm në vlerësimin e përgjithshëm të kostove dhe përfitimeve.
· Variabiliteti i modeleve të biznesit: Ndikimet pozitive e negative do të ndryshojnë në varësi të fushës së veprimtarisë, strukturës së kostove dhe qëllimeve afatgjata të investitorëve.
· Pasiguria makroekonomike: Elementë si inflacioni, normat e interesit, apo ndryshimet në kërkesën globale për turizmin malor mund të ndikojnë rezultatet reale në terren, duke e bërë të vështirë parashikimin me saktësi të efekteve financiare.
Për shkak të mungesës së të dhënave të detajuara, është e pamundur të jepet një vlerësim sasior i plotë i kostove dhe përfitimeve. Megjithatë, në plan afatgjatë, skenari më i mundshëm është që opsioni i përzgjedhur të ketë një efekt pozitiv neto për bizneset vendas dhe të huaj, duke u bazuar në zgjerimin e veprimtarive ekonomike dhe forcimin e konkurrueshmërisë së industrisë së turizmit malor.

Komuniteti
Nisma e re synon të mundësojë aktivizimin e projekteve që mbështesin ndërtimin e kapaciteteve njerëzore, duke nxitur ndërmarrjet e vogla të fokusuara në shfrytëzimin e burimeve natyrore (si p.sh. bimët medicinale) dhe zhvillimin e turizmit malor përmes rehabilitimit të infrastrukturës ekzistuese dhe mbrojtjes së habitatit natyror. Në këtë kuadër, pritet të arrihet një përmirësim i infrastrukturës dhe i standardeve të jetesës, falë investimeve në shërbime publike, rrugë dhe shërbime shoqërore, gjë që do të rrisë ndjeshëm cilësinë e jetës dhe aksesin në mundësi ekonomike për rajonet e nënzhvilluara.
Njëkohësisht, do të nxitet kohezioni social përmes rimëkëmbjes ekonomike, pasi komunitetet lokale përfitojnë kolektivisht nga projektet e përbashkëta të zhvillimit. Kjo pritet të forcojë rrjetet lokale dhe të reduktojë emigracionin duke krijuar mundësi të qëndrueshme brenda vendit. Gjithashtu, do të promovohet fuqizimi i komuniteteve lokale për të marrë pjesë në proceset vendimmarrëse, në mënyrë që zhvillimi të pasqyrojë sa më mirë nevojat dhe aspiratat e tyre.


Shoqëria

Opsioni i preferuar synon të fuqizojë zinxhirët e vlerave në ekosistemin e zhvillimit të qëndrueshëm të zonave malore, duke i dhënë përparësi produkteve vendase, rolit të shoqatave të zejtarëve dhe zhvillimit të agroturizmit. Në këtë mënyrë, pritet që komunitetet malore të përfitojnë në disa drejtime:
· Reduktimi i pabarazive rajonale: Mundësitë ekonomike do të shpërndahen më gjerësisht nëpër territor, duke çuar në një kohezion kombëtar më të mirë dhe një shpërndarje më të ekuilibruar demografike.
· Ruajtja e kulturës dhe trashëgimisë: Investimet në sitet kulturore dhe promovimi i traditave vendase, zanateve dhe festivaleve lokale do të ndihmojnë në forcimin e identitetit kombëtar.
· Nxitja e përfshirjes sociale: Shembujt e përfshirjes sociale, si rritja e prezencës së produkteve vendase dhe agroturizmit, mund të kontribuojnë në rritjen e të ardhurave për komunitetet lokale dhe t’u hapin horizonte të reja zhvillimore.

Përkundër këtyre përfitimeve, ekzistojnë një sërë sfidash potenciale që lidhen me zbatimin e opsionit të preferuar:
· Rreziku i mbi-komercializimit: Në zona të ndjeshme, një vërshim i madh investimesh mund të minojë autenticitetin kulturor ose të krijojë përplasje mes vlerave tradicionale dhe modeleve moderne të biznesit.
· Vështirësi social-ekonomike: Rajonet malore, për shkak të largësisë, terrenit të thyer dhe mungesës së infrastrukturës së përshtatshme, vazhdojnë të përballen me varfëri, emigrim të lartë dhe akses të kufizuar në shërbimet bazë. Nëse nuk menaxhohen siç duhet, këto aspekte mund të thellojnë margjinalizimin ekzistues.
Duke qenë se opsioni i preferuar ka potencial të konsiderueshëm për të sjellë zhvillim të qëndrueshëm në zonat malore, është thelbësore të merren parasysh edhe rreziqet e mundshme. Një qasje e balancuar mes nevojës për rritje ekonomike dhe ruajtjes së trashëgimisë kulturore është mënyra më e mirë për të garantuar që përfitimet të jenë afatgjata dhe në interes të komuniteteve vendase.


Mjedisi

Ndikimet Pozitive
· Rijetëzimi i zonave malore dhe ruajtja e mjedisit
Nisma e propozuar parashikon investime që do të nxisin zhvillimin ekonomik të qëndrueshëm në rajonet malore, ku aktualisht ekonomia nuk është e qëndrueshme. Përmes përmirësimit të infrastrukturës dhe përfshirjes së masave për mbrojtjen e mjedisit nga ndikimet industriale, pritet të rritet cilësia e jetesës dhe potenciali turistik.
· Promovimi i ekoturizmit dhe praktikave të gjelbra
Këto investime mund të përfshijnë modele të ekoturizmit si dhe përdorimin e burimeve natyrore në mënyrë të përgjegjshme, përdorimin e energjisë së pastër, duke krijuar vlerë ekonomike pa dëmtuar ekosistemet. 
Me gjithë këto sfida, opsioni i preferuar mund të sjellë përfitime të rëndësishme nëse menaxhohet me kujdes, duke balancuar nevojat për rritje ekonomike me ruajtjen e trashëgimisë natyrore dhe kulturore. Adaptimi i modeleve të reja të zhvillimit, bashkë me zbatimin e masave të forta mbrojtëse për mjedisin, mund të garantojë një perspektivë afatgjatë të qëndrueshme për zonat malore.

Arsyetimi i opsionit të preferuar
1. Zgjidhni opsionin e preferuar, bazuar në analizë. 
1. [bookmark: _Toc506919739]Shpjegoni arsyetimin tuaj.

Opsioni i preferuar është Opsioni 2- Miratimi i një ligji të ri për zhvillimin e zonave malore. 
Ligji parashikon që me kërkesë të argumentuar të njësive të vetqeverisjes vendore propozohet miratimi i VKM për shpalljen e zonave me përparësi zhvillimin e ekonomisë malore, bazuar në  karakteristikat që ofron peizazhi, burimet natyrore, trashëgimia apo tërësisë së aktiviteteve në natyrë që ofrojnë, përbëjnë potencial për zhvillimin e ekonomisë dhe nxitjen e investimeve, të cilat mund të arrihen përmes një mbështeje të posaçme me qëllim rimëkëmbjen ekonomike, nxitjen e punësimit, përmirësimin e kushteve të jetësës, shfrytëzimin me efiçence të burimeve të natyrës, mbrojtjes së ekosistemit, të vlerave territoriale, konsolidimin e marrëdhënieve të pronësisë, lehtësimit të proçedurave administrative, aplikimit të instrumentave ekonomike të favorshëm, me qëllim nxitjen e investimeve dhe diversifikimin e ekonomisë malore në përputhje me parimet ndërkombëtare/bashkëkohore për zhvillimin në zonat malore. Subjektet përfitues të ligjit do të pajisen me aktet e kalimit të pronësisë, duke i dhënë zgjidhje juridike problemit të mungesës së zhvillimit/investimeve në zonat malore, dhe zhvillimit të turizmit dhe ekonomisë në këto zona, nëpërmjet kryerjes së investimeve, rritjes së punësimit, ndërgjegjësimit për vlerat dhe potencialin e zonave malore, të cilat do të shoqërohen edhe me incentiva fiskale konkrete, të parashikuara në përmbajtjen e projektligjit.
Ky opsion është i përshtatshëm për t’u zbatuar për arsye se: 
Së pari: Krijon siguri ligjore sa i takon poseduesve faktikë të pasurive të paluajtshme, që i posedojnë ato në mungesë të titujve të pronësisë, ose në mospërputhje me titujt e pronësisë që zotërojnë. 
Së dyti: Nëpërmjet një ligji të ri në fushën e zhvillimit të zonave malore, do të trajtohen të gjitha problematikat e evidentuara në praktikë dëri më sot dhe kjo do të ndikojë në zhvillimin e turizmit malor dhe investimet për rigjallërimin e tij, e cila do t’i hapë rrugë një zhvillimi intensiv, përmes inkurajimit dhe mbështetjes së investitorëve vendas, që kursimet e punës në emigracion, duan t’i investojnë në tokat e tyre.
Së treti: Ky ligj i ri në fushën e zhvillimit të zonave malore është i nevojshëm, për arsye se zgjidhet një situatë që pengonte investimet në këto zona si rezultat procedurave administrative dhe kjo do të sjellë jo vetëm përmirësimin e zhvillimit ekonomik, rritjen e fluksit të investimeve, rritjen e totalit të eksportit të shërbimeve (si rezultat i tërheqjes së investimeve në fushën e turizmit), hapjen e vendeve të reja të punës, por edhe përmirësimin e jetesës së qytetarët zonat malore, duke ndikuar në rritjen e nivelit të përgjithshëm të sigurisë dhe cilësisë së jetës së qytetarëve. 
Së katërti: Për më tepër, miratimi i një ligji të ri për zhvillimin e zonave malore në Republikën e Shqipërisë është i domosdoshëm për t’u zbatuar, duke qenë se në mungesë të tij nuk mund t’ju jepet zgjidhje problematikave të evidentuara në praktikë, dhe situata e deritanishme ka shkaktuar konfuzion dhe vështirësin në kuptueshmërinë e ligjeve dhe paqartësi proceduriale. 
Duke qenë se e kemi të pamundur të kryejmë një analizë sasiore të ndikimeve ekonomike të opsionit të preferuar, pasi kuantifikimi i kostove dhe përfitimeve nga ndryshimet e parashikuara në këtë projektligj në vlerë monetare rezulton i pjesshëm dhe i vështirë për t’u bërë, kemi vlerësuar si metodë më të përshtatshme për të analizuar opsionet metodën e analizës me shumë kritere.

Duke qenë se e kemi të pamundur të kryejmë një analizë sasiore të ndikimeve ekonomike të opsionit të preferuar, pasi kuantifikimi i kostove dhe përfitimeve nga ndryshimet e parashikuara në këtë projektligj në vlerë monetare rezulton i pjesshëm dhe i vështirë për t’u bërë, kemi vlerësuar si metodë më të përshtatshme për të analizuar opsionet metodën e analizës me shumë kritere. 
Si rezultat kemi identifikuar 5 kritere me rëndësi për të vlerësuar: 
· Përmirësimi, harmonizimi dhe qartësimi i kuadrit ligjor lidhur me zhvillimin e pasurive shtetërore të poseduara pa titull pronësie nga subjektet private në këto zona - 4
· Përfshirja e formave inovative të nxitjes së biznesit – 3;
· Krijimi i mekanizmave për zhvillimin e zonave malore; - 4
· Efikasiteti në nxitjen e zhvillimit ekonomik dhe shfrytëzimi me eficencë i pasurisë publike dhe rritjen e fuqisë punëtore në vend.-3
· Kosto të reduktuara administrative për banorët e zonave malore; - 3

Këto kritere janë vlerësuar me pikë për secilin opsion si vijon: 

	Kriteret 
	Pesha 
	Opsioni 0
	Opsioni 1
	Opsioni 2
	Opsioni 3

	Përmirësimi, harmonizimi dhe qartësimi i kuadrit ligjor lidhur me zhvillimin e pasurive shtetërore të poseduara pa titull pronësie nga subjektet private në këto zona -4

	4
	0 (0)
	0 (0)
	3 (12)
	2 (8)

	Përfshirja e formave inovative të nxitjes së biznesit 


	3
	0 (0)
	2(6)
	3 (9)
	2 (6)

	 Krijimi i mekanizmave për zhvillimin e zonave malore 
	4
	0 (0)
	0(0)
	4 (16)
	4 (16)

	Efikasiteti në nxitjen e zhvillimit ekonomik dhe shfrytëzimi me eficencë i pasurisë publike dhe rritjen e fuqisë punëtore në vend .
	3
	2 (6)
	2 (6)
	3 (9)
	3 (9)

	Kosto të reduktuara administrative për banorët e zonave malore; 
	3
	0 (0)
	0 (0)
	2 (6)
	1 (3)


	Pikët
	
	6
	12
	52
	42



Nga analiza e kryer, bazuar në kriteret e përmendura si më lart, duke vlerësuar secilin opsion, rezulton se opsioni 2 ka numrin më të lartë të pikëve me 52 krahasuar me opsionet e tjera. 
Si rezultat, vlerësojmë se opsioni më i përshtatshëm do të jetë opsioni i hartimit të një projektligji të ri të zhvillimit të zonave malore.






Çështje të zbatimit
Shpjegoni se cila strukturë do të jetë përgjegjëse për zbatimin e opsionit të zgjedhur.
Shpjegoni pengesat e mundshme për zbatimin e opsionit të zgjedhur.
Përshkruani masat që do të ndërmerren gjatë zbatimit për të arritur qëllimet e politikës.
Strukturat përgjegjëse për zbatimin e opsionit të preferuar. 
Ministri përgjegjës për pushtetin vendor;
Bashkia;
Këshilli Bashkiak;
Autoritetet e zhvillimit të territorit;
Ministria përgjegjëse për ekonominë; 

Pengesat e Mundshme të Zbatimit dhe Masat Parandaluese
Rezistenca nga Palët e Interesuara:
Masë: Konsultime publike dhe fushata ndërgjegjësimi për të nxitur kuptimin dhe mbështetjen nga palët e interesuara. 
Shqipëria ka vargmale që mbulojnë më shumë se gjysmën e territorit. Megjithatë, ky potencial, shpesh ka nxitur praktikat e paligjshme si mund të përmendet praktika e prerjes së pemëve në pyje. Gjithashtu mbikullotja në zona të caktuara malore ka çuar në erozionin e tokës, uljen e prodhimit bujqësor, ndotjen e ujit dhe ajrit dhe peizazhet të degraduara, veçanërisht në zonat malore të prirura nga erozioni natyror. Vijimi i këtij modeli të sjelljeve ndaj natyrës do të cenojë interesat ekonomikë të grupeve të caktuara të cilat mund të mos jenë të interesuar për zhvillimin ekonomik të këtyre zonave për popullsinë e këtyre rajoneve.
Vonesa Administrative:
Masë: Masat e miratuara për sa i përket legjislacionit dhe qeverisjes për të zhvilluar zhvillimin e qëndrueshëm malor sipas kësaj iniciative, do të varet nga aftësia për të përfshirë të gjithë aktorët lokalë të strukturave qeverisjes vendore, si një parakusht për të përmirësuar qëndrueshmërinë dhe jetesën e zonave malore.
Sfida Ligjore:
Masë: Harmonizimi me normat kushtetuese dhe mbështetja ligjore për të shmangur mosmarrëveshjet e mundshme ligjore. 
Shqetësimet Mjedisore:
Masë: Zhvillimi i mekanizmave të fortë të monitorimit dhe vendosja e penaliteteve për mosrespektimin e rregullave.  Malet janë një burim i rëndësishëm i shërbimeve jetike të ekosistemit dhe kanë një rol të rëndësishëm në zhvillimin ekonomik, mbrojtjen e mjedisit, qëndrueshmërinë ekologjike dhe mirëqenien e banorëve. Kërkesa për produkte dhe shërbimet që gjenerohen nga zonat malore është në rritje të vazhdueshme. Këto kërkesa krijojnë sfida dhe kërcënime të reja për malin ekosistemet dhe njerëzit që banojnë në zonat malore, si fatkeqësitë natyrore, kriza e ushqimit dhe energjisë, mungesa e ujit në rritje, degradimi i ekosistemit dhe humbja e biodiversitetit. Ndikimet në male kanë edhe implikimet serioze ekonomike, mjedisore dhe sociale për banorët në këto zona. Edhe pse sfidat aktuale globale kanë duke prekur në mënyrë disproporcionale rajonet malore dhe banorët e tyre, kërkohet investime në kapacitete për menaxhimin dhe adresimin e problemeve mjedisore.
Kapacitet i Kufizuar:
Masë: Nisja e programeve gjithëpërfshirëse të trajnimit dhe promovimi i partneriteteve ndërkombëtare për ndërtimin e kapaciteteve. Rritja ekonomike, së bashku me rritjen e standardeve të jetesës dhe globalizimin, rrit presionin mbi burimet aftësimin e burimeve njerëzore. Proceset dhe praktikat e tyre të përshtatjes, duke përfshirë teknologjitë tradicionale për ruajtjen e tokës, mbrojtjen e burimeve ujore dhe ruajtjen e varieteteve autoktone të bimësisë, mund të jenë disa nga temat kryesore të ndërgjegjësimit të komuniteti të këtyre zonave dhe mund të ndihmojnë në adresimin e ndikimeve të ndryshimeve klimatike. 

Faza e monitorimit dhe vlerësimit
Jepni një përshkrim të përmbledhur të masave të monitorimit dhe të vlerësimit.
Identifikoni kriteret/treguesit për të matur arritjen e objektivave ose progresin drejt tyre.
Institucionet Përgjegjëse
Ministria e Ekonomisë, Kulturës dhe Inovacionit
Përgjegjëse për politikën e përgjithshme ekonomike dhe mbikëqyrjen e investimeve.
Monitoron ndikimin ekonomik të projekteve dhe përdorimin e burimeve financiare.
Monitoron nivelin e punësimit në këto investime.
Bashkitë Përkatëse
Monitorojnë zbatimin lokal të projekteve. Kryejnë evidentimin dhe verifikimin e gjendjes së posedimit të pasurive, afishimin publik dhe miratimin e listave të subjekteve që kërkojnë të njihen si posedues jopronarë.
Kryejnë evidentimin dhe verifikimin e gjendjes së posedimit të pasurive, afishimin publik dhe miratimin e listave të subjekteve që kërkojnë të njihen si posedues jopronarë.
Inspektorati Kombëtar i Mjedisit dhe Territorit (IKMT)
Siguron që projektet të respektojnë standardet mjedisore dhe territoriale.
Agjencia e Investimeve të Huaja dhe Vendase (AIDA)
Monitoron zbatimin e projekteve nga investitorët dhe ofron mbështetje për tejkalimin e sfidave.
Një ndër masat kryesore për matjen e arritjes së objektivave të opsionit të preferuar është kryerja e raportimeve periodike.
Institucionet përgjegjëse duhet të dorëzojnë raporte periodike për zbatimin dhe ndikimin e projektligjit.

Masat për vlerësimin e arritjes së objektivave
Monitorimi i Investimeve: Vlerësimi i sasisë dhe cilësisë së investimeve të realizuara në zonat malore, duke përfshirë numrin e projekteve të miratuara dhe të përfunduara.
Raportimi Periodik: Institucionet përgjegjëse, si bashkitë dhe ministritë përkatëse, do të dorëzojnë raporte periodike mbi progresin e zbatimit të projektligjit dhe arritjen e objektivave të tij.
Evidentimi i Punësimit: Matja e ndikimit të projektligjit në krijimin e vendeve të reja të punës dhe përmirësimin e kushteve të jetesës në zonat malore.
Analiza e Zhvillimit Ekonomik: Vlerësimi i rritjes ekonomike në zonat malore përmes analizës së të dhënave ekonomike, si rritja e të ardhurave dhe zhvillimi i infrastrukturës.
Kontrolli i Zbatimit të Projekteve: Verifikimi i përmbushjes së kushteve të kontratave të shitjes dhe zhvillimit, duke përfshirë fillimin dhe përfundimin e punimeve brenda afateve të përcaktuara.
Përmirësimi i Regjistrit të Pasurive: Kontrolli i përmirësimit të regjistrit të pasurive të paluajtshme dhe konsolidimi i marrëdhënieve të pronësisë në zonat malore.
 
Treguesit për Vlerësimin e Objektivave
Shkalla e realizimit/formalizimit te titujve te pronësisë
Ky tregues matet me numrin e përfituesve të kontratës së kalimit të pronësisë dhe më pas fitimit të titujve të pronësisë.
Vëllimi i investimeve
Investimet që do të kryhen në zonat malore nga përfituesit gjatë zbatimit të ligjit.
Treguesit e punësimit
Kryerja e investimeve ekonomike në zonat malore do të shoqërohet në mënyrë të drejtëpërdrejtë me rritjen e niveleve të punësimit në ato zona, pasi do të gjenerohen vende të reja  pune, të cilat do të adresojnë nevojën e komunitetit lokal për t’u punësuar, duke ndikuar indirekt edhe në uljen e migracionit. 
Pajtueshmëria mjedisore
Investimet do të kryhen duke vendosur një ekuilibër midis nevojave për zhvillim ekonomik dhe qëndrimit për të ruajtur potencialet natyrore dhe mjedisore të zonës. 
Opinioni i komunitetit lokal
Vlerësimi pozitiv i komunitetit lokal lidhur me nismën dhe aspektet pozitive që derivojnë nga zbatimi i saj.

Raporti i vlerësimit të ndikimit - Shtojca 2/a

Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në.    

	 
	 Viti  1 
	 Viti 2 
	 Viti 3 
	 Viti 4 
	 Viti 5 
	 Viti 6 
	 Viti 7 
	 Viti 8 
	 Viti 9 
	 Viti 10 

	Faktori zbritës 
	                    1.00 
	                 0.95 
	                  0.91 
	                 0.87 
	                 0.82 
	                 0.79 
	                 0.75 
	                   0.71 
	                  0.68 
	                    0.65 

	Kosto për buxhetin - një herë
	
	
	
	
	
	
	
	
	
	

	Kosto për buxhetin - në vazhdimësi
	
	
	
	
	
	
	
	
	
	

	Kosto për bizneset - një herë 
	
	
	
	
	
	
	
	
	
	

	Kosto për bizneset - në vazhdimësi
	
	
	
	
	
	
	
	
	
	

	Kosto për grupet e tjera - një herë
	
	
	
	
	
	
	
	
	
	

	Kosto për grupet e tjera - në vazhdimësi
	
	
	
	
	
	
	
	
	
	

	Kosto në total 
	
	
	
	
	
	
	
	
	
	

	Kosto e zbritur= Kosto në total x Faktori zbritës
	
	
	
	
	
	
	
	
	
	

	Përfitimet për buxhetin – një herë
	
	
	
	
	
	
	
	
	
	

	Përfitimet për buxhetin – në vazhdimësi
	
	
	
	
	
	
	
	
	
	

	Përfitimet për grupet e tjera – një herë
	
	
	
	
	
	
	
	
	
	

	Përfitimet për grupet e tjera – në vazhdimësi
	
	
	
	
	
	
	
	
	
	

	Përfitimet për biznesin – një herë
	
	
	
	
	
	
	
	
	
	

	Përfitimet për biznesin – në vazhdimësi
	
	
	
	
	
	
	
	
	
	

	Përfitimet totale
	
	
	
	
	
	
	
	
	
	

	Përfitimi i zbritur= Përfitimi në total x faktori zbritës
	
	
	
	
	
	
	
	
	
	

	Vlera prezente aktuale e përfitimit në total
	
	 

	Vlera prezente aktuale e kostos në total
	
	 

	Vlera Prezente Neto Aktuale (VAN) = Vlera aktuale e përfitimit në total – Vlera aktuale e kostos në total
	
	 



Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni   

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	0
	0
	0

	Opsioni 2
	0
	0
	0

